               EURÓPSKA KOMISIA
            V Bruseli23. 11. 2015
            COM(2015) 805 final
            2015/0271(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie, pokiaľ ide o rozhodnutia, ktoré má prijať stála komisia organizácie Eurocontrol v súvislosti s rolami a úlohami organizácie Eurocontrol a centralizovanými službami

               DÔVODOVÁ SPRÁVA

               1.KONTEXT NÁVRHU

               1.1.Dôvody a ciele návrhu

               Všeobecný kontext

               Tento návrh sa týka pozície, ktorá sa má zaujať v rámci stálej komisie organizácie Eurocontrol v súvislosti s vymedzením jej rol a úloh na jednej strane a jej činnosti v oblasti centralizovaných služieb na strane druhej. V dňoch 8. a 9. decembra sa plánuje zasadnutie tejto komisie, na ktorom sa prediskutujú obidve uvedené otázky.

               V návrhu sa rieši otázka osobitného charakteru činnosti organizácie Eurocontrol, ktorá sa v niektorých aspektoch prekrýva s činnosťou Únie, a to v oblastiach, na ktoré sa vzťahujú právne predpisy Únie.

               Za posledné desaťročie sa podniklo úsilie s cieľom vyhnúť sa takémuto prekrývaniu úloh a dosiahnuť podľa možnosti najlepšie výsledky vzhľadom na dostupné zdroje na oboch stranách. V dôsledku toho organizácia Eurocontrol plní úlohy vyplývajúce z právnych predpisov týkajúcich sa jednotného európskeho neba (SES). Organizácia bola poverená troma hlavnými úlohami/rolami:

               (1)poskytovať Komisii a agentúre EASA technickú podporu s cieľom pomáhať im pri podnikaní regulačných opatrení, pokiaľ ide o ich pôsobenie v oblasti regulácie v súlade s dohodou na vysokej úrovni medzi EÚ a organizáciou Eurocontrol z 29. októbra 2012;

               (2)pôsobiť ako orgán na preskúmanie výkonnosti s cieľom pomáhať Komisii pri vývoji a realizácii systému výkonnosti (menovanie Komisiou do konca roka 2016);

               (3)konať ako manažér siete pre funkcie siete manažmentu letovej prevádzky (menovanie Komisiou do konca roka 2019).

               Eurocontrol je okrem toho spolu s Úniou zakladajúcim členom spoločného podniku SESAR (od roku 2007).

               V dohode na vysokej úrovni z roku 2012 sa uznáva možný prínos každej organizácie k európskemu manažmentu letovej prevádzky (ATM). V tejto dohode sa opätovne potvrdili príslušné roly Únie ako jediného celoeurópskeho regulátora, ako aj rola organizácie Eurocontrol v oblasti technickej podpory pri dosahovaní cieľov politiky SES.

               Uvedené úlohy je potrebné vnímať v kontexte rámca, ktorým sa vo všeobecnosti riadia roly a úlohy organizácie. Práve tento rámec predstavuje prvý bod programu spomínaného zasadnutia stálej komisie.

               V súčasnosti sa prevádzka organizácie Eurocontrol v zásade riadi Medzinárodným dohovorom o spolupráci pre bezpečnosť letovej prevádzky, zmeneným protokolom, ktorý bol podpísaný 12. februára 1981 v Bruseli (ďalej len „zmenený dohovor“). Zmluvné strany však 27. júna 1997 podpísali konsolidačný protokol, ktorého cieľom je okrem iného zmeniť vymedzenie úloh organizácie. Dohovor zmenený uvedeným protokolom sa všeobecne označuje ako „revidovaný dohovor“. Konsolidačný protokol však doteraz nenadobudol platnosť.

               Dňa 9. decembra 1997 stála komisia organizácie Eurocontrol prijala rozhodnutie č. 71 o predčasnom vykonávaní článku 2 ods. 1 revidovaného dohovoru, v ktorom sa vymedzujú úlohy, ktoré sa organizácia zaväzuje uskutočniť.

               Činnosti študijnej skupiny organizácie Eurocontrol súvisiace s reformou organizácie sa okrem iného týkajú aj tohto aspektu. Na svojom 6. zasadnutí, ktoré sa uskutočnilo 19. októbra 2015, uvedená študijná skupina poverila agentúru organizácie Eurocontrol prípravou návrhu aktu stálej komisie, v ktorom sa vymedzia budúce roly, úlohy a funkcie organizácie, ktoré sa majú predostrieť a prijať na ďalšom zasadnutí stálej komisie v dňoch 8. a 9. decembra 2015.

               Toto rozhodnutie stálej komisie bude mať právne účinky. Podľa uplatniteľného inštitucionálneho rámca organizácie stanoveného v zmenenom dohovore je stála komisia zodpovedná za „formulovanie všeobecnej politiky organizácie“.

               Budúce pôsobenie organizácie Eurocontrol sa tak bude riadiť podľa vymedzenia daných rol a úloh. Do predmetného vymedzenia sa teda nevyhnutne premietne, čo organizácia považuje za legitímnu činnosť. Bude záväzné pre všetkých členov organizácie Eurocontrol vrátane členských štátov Európskej únie.

               V tejto súvislosti treba poznamenať, že rozhodnutie stálej komisie môže mať dôsledky na uplatňovanie právnych predpisov EÚ, predovšetkým na integritu právomocí EÚ, vzhľadom na skutočnosť, že právne predpisy Únie sa vzťahujú na dôležité oblasti pôsobnosti organizácie Eurocontrol. V niektorých prípadoch závisí rola a činnosť tejto organizácie od rozhodnutí, ktoré sa majú prijať na úrovni Únie (pozri vyššie). Je preto dôležité zabezpečiť, aby vymedzenie rol a úloh organizácie Eurocontrol nebolo v rozpore s právnymi predpismi EÚ, najmä s právomocami EÚ a aby toto vymedzenie nemalo vplyv na budúce pôsobenie EÚ.

               Druhý bod spomínaného zasadnutia stálej komisie sa týka činnosti organizácie Eurocontrol v oblasti centralizovaných služieb. Presnejšie povedané, očakáva sa prijatie rozhodnutia týkajúceho sa financovania niektorých centralizovaných služieb. Otázku centralizovaných služieb treba vnímať v kontexte činnosti Únie v súvislosti s projektom výskumu manažmentu letovej prevádzky jednotného európskeho neba (SESAR) a v súvislosti s funkciami manažmentu siete, ako sa uvádza v nariadení Komisie (EÚ) č. 677/2011. V tejto súvislosti je dôležité zdôrazniť, že poskytovanie týchto centralizovaných služieb si vyžaduje dostupnosť požadovanej infraštruktúry ATM, a to podľa potreby na centrálnej, regionálnej alebo miestnej úrovni. Realizácia uvedenej infraštruktúry závisí od rozhodnutí, ktoré sa majú prijať na úrovni Únie v rámci projektu SESAR, najmä pokiaľ ide o komunikačné systémy vzduch – zem a zem – zem. Tieto rozhodnutia vyplynú z hĺbkových analýz týkajúcich sa nákladov a prínosov, riadenia, investícií, bezpečnosti a obrany a premietnu sa do stanovenia pridanej hodnoty vyplývajúcej z centralizovaného poskytovania týchto služieb, a to vrátane tých služieb, ktoré sa už v obmedzenom rozsahu poskytujú. Okrem toho si poskytovanie centralizovaných služieb môže vyžadovať rozhodnutia na úrovni Únie v súvislosti s úlohou, ktorú má zohrávať manažér siete v úlohe poskytovateľa týchto centralizovaných služieb. Za týchto podmienok je rozhodnutie zo strany organizácie Eurocontrol o financovaní niektorých centralizovaných služieb v tejto fáze predčasné a mohlo by prejudikovať budúce činnosti vykonávané organizáciou Eurocontrol spôsobom, ktorý môže nepriaznivo ovplyvniť pôsobenie Únie v tejto oblasti, predovšetkým pokiaľ ide o projekt SESAR. Je preto nutné usilovať sa o odloženie uvedeného rozhodnutia vzhľadom na to, že Únia v súčasnosti nedisponuje dostatočnými informáciami na vyhodnotenie situácie.

               Podľa orgánov organizácie Eurocontrol nie je prípustné, aby bola Únia zastúpená v stálej komisii, zatiaľ čo účasť členských krajín vrátane všetkých členských štátov EÚ v tejto komisii je prípustná. Pozíciu stanovenú v tomto návrhu majú preto obhajovať členské štáty pri svojom pôsobení v stálej komisii.

               Na základe článku 4 ods. 3 Zmluvy o EÚ sú členské štáty povinné rovnako ako inštitúcie Únie obhajovať rovnakú pozícii v dočasnej rade organizácie Eurocontrol, ktorá je príslušným prípravným orgánom.

               Základné informácie týkajúce sa rol a úloh organizácie Eurocontrol

               Organizácia Eurocontrol otvorila v roku 2013 diskusiu o reforme svojho fungovania. Dňa 4. decembra 2013 stála komisia tejto organizácie zriadila internú študijnú skupinu s cieľom prešetriť, v ktorých oblastiach by mohlo byť vhodné zmeniť dohovor o organizácii Eurocontrol na účely prispôsobenia sa zmenám charakteru manažmentu letovej prevádzky v Európe.

               V posledných dvoch rokoch prebieha diskusia venovaná tejto problematike. Na poslednom zasadnutí študijnej skupiny organizácie Eurocontrol, ktoré sa uskutočnilo 19. októbra 2015, predseda skupiny konštatoval, že by agentúra organizácie Eurocontrol mala pripraviť návrh týkajúci sa služieb, rol a úloh Eurocontrol-u, ako sa uvádza v kapitole 4 dokumentu, ktorý predložili niektoré členské štáty organizácie Eurocontrol [Študijná skupina organizácie Eurocontrol, diskusný dokument CN-SG-6-2015-2: Budúca rola a úlohy organizácie (Future role and tasks of the Organisation)], a v prípade ktorého je predseda presvedčený o primeranom konsenze v rámci študijnej skupiny.

               Akt stálej komisie o rolách a úlohách organizácie sa plánuje prijať na 44. zasadnutí dočasnej rady (PC44), ktoré sa uskutoční 9. decembra 2015. V tomto akte sa bude osobitne uvádzať súčasné rozhodnutie č. 71 z 9. decembra 1997 o včasnom vykonávaní článku 2.1 revidovaného dohovoru.

               Základné informácie týkajúce sa vývoja centralizovaných služieb ATM

               Pôsobenie agentúry organizácie Eurocontrol v oblasti centralizovaných služieb, ktoré sa začalo koncom roka 2012, výrazne pokročilo. Vo februári 2014 stála komisia organizácie Eurocontrol poverila agentúru Eurocontrol-u, aby začala podnikať postupné kroky spejúce k posúdeniu a preukázaniu prevádzkovej, technickej a finančnej životaschopnosti týchto potenciálnych centralizovaných služieb, a pritom identifikovala rôzne úrovne vyspelosti v rámci celej škály predmetných služieb. Odvtedy agentúra organizácie Eurocontrol usporiadala sériu seminárov a vyvinula koncepcie operácií (CONOP) pre rad centralizovaných služieb, na základe ktorých vznikla globálna analýza nákladov a prínosov potvrdená nezávislým konzultantom. Podrobnosti v rámci tejto analýzy však neboli predmetom verejnej kontroly.

               Očakáva sa, že akt stálej komisie o financovaní centralizovaných služieb sa prijme na 44. zasadnutí dočasnej Rady (PC44), ktoré sa uskutoční 9. decembra 2015. Týmto aktom by sa mala začať fáza preukazovania životaschopnosti niektorých centralizovaných služieb.

               2.PRÁVNE PRVKY NÁVRHU

               Vzhľadom na uvedené informácie a na základe článku 100 ods. 2 a článku 218 ods. 9 Zmluvy o fungovaní EÚ sa navrhuje prijať pozícia, ktorá sa má zaujať v mene Únie, pokiaľ ide o rozhodnutia, ktoré má prijať stála komisia organizácie Eurocontrol v súvislosti s rolami a úlohami organizácie Eurocontrol a centralizovanými službami.

               2015/0271 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie, pokiaľ ide o rozhodnutia, ktoré má prijať stála komisia organizácie Eurocontrol v súvislosti s rolami a úlohami organizácie Eurocontrol a centralizovanými službami

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 a článok 218 ods. 9,

               so zreteľom na návrh Európskej komisie,

               keďže:

               (1)Na základe rozhodnutia č 123 zo 4. decembra 2013 stála komisia organizácie Eurocontrol zriadila študijnú skupinu s cieľom prešetriť, v ktorých oblastiach by mohlo byť vhodné zmeniť dohovor o organizácii Eurocontrol v záujme jeho prispôsobenia vývoju charakteru manažmentu letovej prevádzky v Európe.

               (2)Dňa 19. októbra 2015 študijná skupina poverila agentúru organizácie Eurocontrol prípravou návrhu aktu stálej komisie, v ktorom sa vymedzia budúce roly, úlohy a funkcie organizácie.

               (3)Schválenie návrhu rozhodnutia stálej komisie týkajúceho sa rol a úloh organizácie bude na programe zasadnutia tejto komisie v dňoch 8. a 9. decembra 2015.

               (4)Uvedené rozhodnutie bude mať právne účinky. Podľa uplatniteľného inštitucionálneho rámca organizácie stanoveného v medzinárodnom dohovore o organizácii Eurocontrol zmenenom protokolom, ku ktorého podpísaniu došlo 12. februára 1981 v Bruseli (ďalej len „zmenený dohovor“), je stála komisia zodpovedná za „formulovanie všeobecnej politiky organizácie“. Budúce pôsobenie organizácie Eurocontrol sa tak bude riadiť podľa vymedzenia daných rol a úloh a do predmetného vymedzenia sa teda nevyhnutne premietne, čo organizácia považuje za legitímnu činnosť. Dané vymedzenie bude záväzné pre všetkých členov organizácie Eurocontrol vrátane členských štátov Európskej únie.

               (5)Vymedzenie rol a úloh organizácie Eurocontrol, ktoré bude predmetom rozhodnutia stálej komisie, môže mať následky na uplatňovanie právnych predpisov Únie, a najmä na integritu právomocí Únie vzhľadom na skutočnosť, že právne predpisy Únie sa vzťahujú na dôležité oblasti, v ktorých pôsobí organizácia Eurocontrol. V niektorých prípadoch závisí rola a činnosť organizácie Eurocontrol od rozhodnutí, ktoré sa majú prijať na úrovni Únie.

               (6)Preto je dôležité zabezpečiť, aby vymedzenie rol a úloh organizácie Eurocontrol nebolo v rozpore s právnymi predpismi Únie, najmä s právomocami Únie, a aby nemalo vplyv na budúce pôsobenie Únie.

               (7)Na rovnakom zasadnutí môže stála komisia prijať rozhodnutie o centralizovaných službách.

               (8)Očakáva sa, že toto rozhodnutie sa bude týkať financovania niektorých centralizovaných služieb. Únia v súčasnosti nedisponuje dostatočnými informáciami na vyhodnotenie podstaty takéhoto rozhodnutia. Dané rozhodnutie môže prejudikovať budúcu činnosť vykonávanú organizáciou Eurocontrol spôsobom, ktorý môže nepriaznivo ovplyvniť činnosť Únie v tejto oblasti, predovšetkým pokiaľ ide o výskum manažmentu letovej prevádzky jednotného európskeho neba (SESAR). Rozhodnutie týkajúce sa tejto záležitosti by sa preto malo odložiť.

               (9)Mala by sa preto stanoviť pozícia, ktorá sa má zaujať v mene Únie v rámci stálej komisie organizácie Eurocontrol,

               ROZHODLA TAKTO

               Článok 1

               Pozícia, ktorú majú zaujať členské štáty v mene Únie v rámci stálej komisie organizácie Eurocontrol, pokiaľ ide o rolu a úlohy organizácie Eurocontrol a centralizované služby, musí byť v súlade s prílohou.

               Členské štáty musia konať spoločne v záujme Únie.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Komisiu

                     predseda

    ---documentbreak---

               EURÓPSKA KOMISIA
            V Bruseli23. 11. 2015
            COM(2015) 805 final
            PRÍLOHA
            k
            ROZHODNUTIU RADY
            o pozícii, ktorá sa má zaujať v mene Európskej únie, pokiaľ ide o rozhodnutia, ktoré má prijať stála komisia organizácie Eurocontrol v súvislosti s rolami a úlohami organizácie Eurocontrol a centralizovanými službami

               PRÍLOHA

               k

               ROZHODNUTIU RADY

               o pozícii, ktorá sa má zaujať v mene Európskej únie, pokiaľ ide o rozhodnutia, ktoré má prijať stála komisia organizácie Eurocontrol v súvislosti s rolami a úlohami organizácie Eurocontrol a centralizovanými službami

               I. Roly a úlohy organizácie Eurocontrol

               Únia žiada, aby navrhovaný text týkajúci sa rol a úloh organizácie Eurocontrol nemal nijaký vplyv na právomoci Únie a aby neprejudikoval budúcu činnosť Únie. Ak organizácia Eurocontrol v súčasnosti dočasne vykonáva osobitné úlohy podľa právneho rámca Únie, predmetné úlohy sa nepokladajú za úlohy, ktoré sú nezávislé od rozhodnutí Únie.

               V porovnaní so zoznamom rol a úloh organizácie Eurocontrol, ktorých návrh sa uvádza v prílohe k akčnému dokumentu organizácie Eurocontrol zo 16. novembra 2015 so značkou CN-SG-6-2015 venovanému rolám a úlohám tejto organizácie, Únia žiada o tieto zmeny:

               1.Pokiaľ ide o článok 2 ods. 1 týkajúci sa „funkcií a služieb“:

               a)Centrálny manažment prepravného toku letovej prevádzky;

               b)Funkcie siete ATM, ak sú udelené Európskou úniou v mene Európskej únie;

               c)Funkcie Úlohy ATM v mene organizácie ICAO v prípade regiónu EUR/NAT;

               d)Zavedenie, účtovanie a vyberanie poplatkov za leteckú navigáciu;

               e)Poskytovanie letových prevádzkových služieb v rámci MUAC v závislosti od výsledkov diskusií medzi členskými štátmi a organizáciou EUROCONTROL;

               f)Centrálne funkcie a služby, ako sú služby EAD, ARTAS/CAMOS a ďalšie centrálne služby, ktoré by jej stála komisia mohla zveriť na základe dohody s Úniou.

               2)Pokiaľ ide o článok 2 ods. 2 týkajúci sa „rol“:

               a)V prípade „podpory“ ide o tieto zmeny:

               i)Podpora jej členských štátov, neštátnych subjektov, poskytovateľov leteckých navigačných služieb a ďalších zainteresovaných strán;

               ii)Podpora inštitúciám EÚ vrátane poskytovania odborných poznatkov na podporu regulačných činností podľa v súlade s dohodou na vysokej úrovni medzi EÚ a organizáciou Eurocontrol z 29. októbra 2012 na žiadosť týchto orgánov;

               iii)Uľahčenie a podpora európskych záujmov v štátoch, ktoré nie sú členmi konferencie ECAC v prípade záležitostí týkajúcich sa ATM, a to v úzkej spolupráci s členskými štátmi, ich poskytovateľmi leteckých navigačných služieb a priemyselnou obcou a EÚ, s výnimkou oblastí, na ktoré sa vzťahujú pravidlá EÚ s výhradou rešpektovania právomocí EÚ;

               iv)Príspevok k projektu SESAR (výskum a vývoj, riadiaci plán správy a realizácie ATM) na základe rozvoja doterajších odborných poznatkov v oblasti ATM, celoeurópske pokrytie, civilno-vojenský aspekt a úloha centrálneho manažmentu prepravného toku siete v súlade s príslušnými právnymi predpismi EÚ;

               v)Poskytovanie výskumných a súvisiacich simulačných zariadení, napr. v súvislosti s projektom SESAR, výskumnými činnosťami popri projekte SESAR a zmenami týkajúcimi sa vzdušného priestoru v súlade s príslušnými právnymi predpismi EÚ (podľa vhodnosti);

               vi)Ponuka odbornej prípravy/vzdelávania pre organizácie členských štátov.

               b)V prípade „mechanizmov spolupráce“ ide o tieto zmeny:

               i)Uľahčenie a podpora civilno-vojenskej koordinácie vývoja ATM/ANS;

               ii)Podpora členských štátov pri pôsobení v organizácii ICAO s výhradou rešpektovania právomocí EÚ;

               iii)Spolupráca s ostatnými regiónmi sveta na základe dohody s členskými štátmi pri zabezpečení koordinácie s EÚ;

               iv)Medzinárodná spolupráca/koordinácia (ICAO, FAA, NATO atď. ) v mene svojich členských štátov, iných ako sú členské štáty EÚ;

               v)Poradenstvo na vlastnú žiadosť nečlenom EÚ tým členským krajinám, ktoré nie sú členskými štátmi EÚ a doteraz neuzavreli dohody s Úniou o otázkach bezpečnosti a výkonnosti ATM, využívajúc pravidlá EÚ a EASA v tejto oblasti s cieľom zlepšiť harmonizáciu, bezpečnosť, prevádzkovú efektívnosť a úspory z rozsahu. v súlade s pravidlami organizácie ICAO, a to v koordinácii s EÚ a s výhradou rešpektovania jej právomocí;

               c)V prípade „celoeurópskych údajov a informácií o ATM“ ide o tieto zmeny:

               i)Zber a analýza údajov, medzi ktoré by mohli patriť údaje o výkonnosti, bezpečnosti atď. (s cieľom využívať systémy a údaje na účely podpory regulačného pôsobenia) v prípade krajín, ktoré nie sú členskými štátmi EÚ, a ak jej túto úlohu zverí EÚ, v prípade členských štátov EÚ;

               ii)Analýza a poskytovanie správ (informácie) o zozbieraných údajoch (napr. ACE , PRR) v prípade krajín, ktoré nie sú členskými štátmi EÚ, a ak jej túto úlohu zverí EÚ, v prípade členských štátov EÚ;

               iii)Spustenie procesu ESSIP/LSSIP, ak je úloha zverená Európskou úniou;

               iv)vrátane Podávanie správ organizácii ICAO o realizácii plánu globálnej leteckej navigácie (GANP ) a modernizácií bloku leteckého systému (ASBU) a zabezpečenie koordinácie s mechanizmami EÚ týkajúcimi sa podávania správ na základe dohody s Európskou úniou;

               v)Zber údajov o premávke a poskytovanie prognózy STATFOR.

               II. Centralizované služby

               Únia zastáva pozíciu, že rozhodnutie o centralizovaných službách sa v tejto fáze odkladá.

               Únia v súčasnosti nedisponuje dostatočnými informáciami na vyhodnotenie podstaty takéhoto rozhodnutia. Dané rozhodnutie môže prejudikovať budúcu činnosť vykonávanú organizáciou Eurocontrol spôsobom, ktorý môže nepriaznivo ovplyvniť činnosť Únie v tejto oblasti, predovšetkým pokiaľ ide o výskum manažmentu letovej prevádzky jednotného európskeho neba (SESAR).


Dôležité právne oznámenie

|

52009PC0660

Návrh rozhodnutie Európskeho parlamentu a Rady o mobilizácii nástroja flexibility  /* KOM/2009/0660 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 30.11.2009KOM(2009)660 v konečnom zneníNávrhROZHODNUTIE EURÓPSKEHO PARLAMENTU A RADYo mobilizácii nástroja flexibilityDÔVODOVÁ SPRÁVAMedziinštitucionálna dohoda zo 17. mája 2006[1] umožňuje mobilizáciu nástroja flexibility na financovanie jednoznačne špecifikovaného výdavku, ktorý by nebolo možné financovať v rámci stropov, ktoré sú k dispozícii v jednej alebo viacerých výdavkových kapitolách viacročného finančného rámca.Rozpočet na rok 2010 si vyžaduje dodatočné výdavky presahujúce stropy výdavkovej kapitoly 1a. Z toho dôvodu sa navrhuje mobilizovať nástroj flexibility v súlade s bodom 27 medziinštituciálnej dohody.Sumy, ktoré sa majú mobilizovať, sú tieto:-  120 miliónov EUR na účely financovania projektov v oblasti energie v súvislosti s európskym plánom na oživenie hospodárstva,-  75 miliónov EUR na vyradenie jadrovej elektrárne Kozloduj.Obom zložkám rozpočtového orgánu sa pripomína, že toto rozhodnutie sa v Úradnom vestníku Európskej únie nesmie uverejniť neskôr než rozpočet na rok 2010.NávrhROZHODNUTIE EURÓPSKEHO PARLAMENTU A RADYo mobilizácii nástroja flexibilityEURÓPSKY PARLAMENT A RADA EURÓPSKEJ ÚNIE,so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[2], a najmä na piaty odsek bodu 27,so zreteľom na návrh Komisie[3],keďže, po preskúmaní všetkých možností prerozdeľovania rozpočtových prostriedkov v rámci výdavkovej kapitoly 1a, sa obe zložky rozpočtového orgánu na zmierovacom zasadnutí dňa 18. novembra 2009 dohodli na mobilizácii nástroja flexibility s cieľom doplniť finančné prostriedky v rozpočte na rok 2010 presahujúce strop výdavkovej kapitoly 1a, a to:-  120 miliónov EUR na účely financovania projektov v oblasti energie v súvislosti s európskym plánom na oživenie hospodárstva,-  75 miliónov EUR na vyradenie jadrovej elektrárne Kozloduj,ROZHODLI TAKTO:Článok 1Pre všeobecný rozpočet Európskej únie na rozpočtový rok 2010 (ďalej „rozpočet na rok 2010“) sa nástroj flexibility využije na poskytnutie sumy vo výške 195 miliónov EUR vo viazaných rozpočtových prostriedkoch podľa kapitoly 1a.Táto suma sa použije na doplnenie finančných prostriedkov pre:-  120 miliónov EUR na účely financovania projektov v oblasti energie v súvislosti s európskym plánom na oživenie hospodárstva,-  75 miliónov EUR na vyradenie jadrovej elektrárne Kozloduj.Článok 2Toto rozhodnutie sa uverejní v Úradnom vestníku Európskej únie .V BruseliZa Európsky parlament Za RaduPredseda Predseda [1] Ú. v. EÚ C 139, 14.6.2006, s. 1.[2] Ú. v. EÚ C 139, 14.6.2006, s. 1.[3] Ú. v. EÚ L [...], [...], s. [...].


               EURÓPSKA KOMISIA
            V Bruseli17. 3. 2016
            COM(2016) 154 final
            2016/0083(NLE)
            Návrh
            ROZHODNUTIE RADY
            o predložení návrhu na zaradenie dodatočných chemických látok do prílohy A, B a/alebo C k Štokholmskému dohovoru o perzistentných organických látkach v mene Európskej únie

               DÔVODOVÁ SPRÁVA

               1.KONTEXT NÁVRHU

               Štokholmský dohovor o perzistentných organických látkach (ďalej len „dohovor“), ktorý bol schválený rozhodnutím Rady 2006/507/ES, nadobudol platnosť 17. mája 2004. Cieľom dohovoru je chrániť ľudské zdravie a životné prostredie pred perzistentnými organickými látkami (ďalej len „POP“). Dohovor poskytuje rámec vychádzajúci zo zásady predbežnej opatrnosti, ktorý sa týka odstránenia výroby, používania, dovozu a vývozu momentálne dvadsiatich troch prioritných POP, bezpečného nakladania s nimi a ich bezpečného zneškodňovania, ako aj vylúčenia alebo zníženia uvoľňovania určitých neúmyselne vyrobených POP.

               Nariadením (ES) č. 850/2004 o perzistentných organických znečisťujúcich látkach sa do právnych predpisov Únie prevzali záväzky stanovené v dohovore a Protokole o perzistentných organických látkach k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (ďalej len „protokol“), ktorý bol schválený rozhodnutím Rady 259/2004.

               V článku 8 ods. 1 dohovoru sa uvádza, že každá strana môže predložiť sekretariátu návrh na zaradenie chemickej látky do príloh A, B alebo C k dohovoru, ktorý potom preskúma Výbor pre posudzovanie POP (VP POP) na základe článku 8 ods. 3 a 4. Návrh musí obsahovať informácie uvedené v prílohe D. Postup prijímania zmien v prílohách sa riadi článkom 22 dohovoru.

               Tento návrh na rozhodnutie Rady sa týka úmyslu Európskej únie predložiť návrh na zaradenie oktametylcyklotetrasiloxánu (ďalej len „látka D4“). Predmetné zaradenie si vyžaduje predloženie dokumentácie podľa prílohy D vrátane informácií týkajúcich sa skríningových kritérií v súvislosti s danou chemickou látkou, čím sa začína preskúmanie, ktoré má vykonať VP POP.

               Ak látka D4 spĺňa skríningové kritériá, predložia sa ďalšie informácie potrebné na stanovenie rizikového profilu uvedenej chemickej látky. Okrem iného medzi ne patria informácie o výrobe, použití, posúdení nebezpečnosti a hodnoteniach rizík v Únii. V prípade vypracovania hodnotenie riadenia rizík sa predložia aj dodatočné informácie o sociálno-ekonomických aspektoch s prihliadnutím na situáciu v Únii podľa prílohy F.

               Vzhľadom na dostupné vedecké informácie a správy o preskúmaní, ako aj skríningové kritériá stanovené v prílohe D k dohovoru, vykazuje látka D4 vlastnosti typické pre POP.

               Látka D4 sa vyrába v EÚ a zároveň sa sem dováža ako látka (samostatne alebo v zmesiach) a ako látka prítomná vo výrobkoch. Látka D4 sa uvoľňuje počas fázy prípravy a spracovania („výroba“), počas životnosti výrobkov a fázy odpadu (recyklácia, skládkovanie a spaľovanie). Látka D4 sa používa najmä ako surovina na výrobu silikónových polymérov.

               Podľa webovej stránky Európskej chemickej agentúry (ECHA) slúžiacej na šírenie informácií určených pre širšiu verejnosť sa registrované hmotnostné pásmo pre látku D4 pohybuje v rozmedzí od 100 000 až 1 000 000 ton ročne.

               Príslušné orgány Spojeného kráľovstva zostavili dokumentáciu podľa prílohy XV k nariadeniu REACH so zámerom navrhnúť zahrnutie dvoch zlúčenín siloxánu do postupu obmedzenia podľa nariadenia REACH. V tejto dokumentácii týkajúcej sa predmetného obmedzenia sa navrhuje obmedzenie uvádzania látok D4 a D5 (dekametylcyklopentasiloxán) na trh alebo ich používania v koncentráciách, ktoré sa rovnajú alebo sú vyššie ako 0,1 % hmotnosti, a to vo výrobkoch osobnej hygieny, ktoré sa za bežných podmienok používania zmývajú.

               Tieto látky sa používajú najmä ako surovina na výrobu silikónových polymérov. Uvedené silikónové kvapaliny, elastoméry, gély a živice majú veľmi širokú škálu použitia. Používajú sa napríklad ako kaučuk, elastoméry v náteroch a tesniacich materiáloch, protipeniace prostriedky, prostriedky na zlepšenie hladkosti a lesku v alkydových farbách a lakoch, prostriedky na zmäkčenie, vodovzdornú úpravu a zvlhčenie v textilnej výrobe, zložky leštidiel a ďalších prípravkov na povrchové ošetrenie, mazivá, mazadlá, protipriľnavé nátery a separátory, prostriedky na povrchovú úpravu papiera, hydraulické, dielektrické a teplonosné kvapaliny a v spotrebných výrobkoch, ako sú výrobky osobnej hygieny, prípravky určené na starostlivosť o domácnosť či autokozmetika. Prostredníctvom ďalších funkčných skupín zároveň môže dôjsť k modifikovaniu týchto polymérov, v dôsledku čoho vzniká nespočetné množstvo ich ďalších aplikácií. Látky D4 a D5 sa používajú v rôznych spotrebných výrobkoch, ako aj priemyselných aplikáciách, čo vedie k ich rozsiahlemu uvoľňovaniu do životného prostredia.

               Výbor členských štátov Európskej chemickej agentúry (ECHA) prijal na svojom 41. zasadnutí v roku 2015 stanovisko
                  1
                týkajúce sa perzistencie (P/vP) a bioakumulácie (B/vB) látok D4 a D5 na žiadosť výkonného riaditeľa agentúry ECHA) podľa článku 77 ods. 3 písm. c) nariadenia REACH. Tento výbor zastával názor, že látky D4 a D5 spĺňajú kritériá týkajúce sa vP a vB stanovené v prílohe XIII k nariadeniu REACH. Preto spĺňajú kritériá týkajúce sa perzistentnosti a bioakumulácie stanovené v prílohe D k dohovoru.

               Látka D4 je v prílohe VI k nariadeniu (ES) č. 1272/2008 o klasifikácii, označovaní a balení látok a zmesí (nariadenie CLP) zaradená v rámci harmonizovanej klasifikácie ako látka toxická pre reprodukciu kategórie 2 a ako látka toxická pre vodné organizmy kategórie 4. Očakáva sa však, že nové kritériá týkajúce sa chronickej vodnej toxicity, ktoré sa do nariadenia CLP zaviedli prostredníctvom nariadenia Komisie (EÚ) č 286/2011, vyústia do prísnejšej environmentálnej klasifikácie, keďže najnižší spoľahlivý údaj týkajúci sa chronickej vodnej koncentrácie bez pozorovaného účinku (NOEC) sa pohybuje okolo 4,4 µg/L. Táto chronická NOEC podľa očakávania povedie k harmonizovanej klasifikácii chronickej vodnej toxicity kategórie 1. Preto by na základe účinkov na vodné organizmy, ako aj cicavce, látka D4 spĺňala kritériá POP.

               Okrem preukázaných vlastností PBT/vPvB, ktoré sú zdokumentované v už spomínanom posúdení podľa nariadenia REACH, sa v dokumentácii podľa prílohy XV k nariadeniu REACH týkajúcej sa daného obmedzenia skúma aj problematika potenciálu látok D4 a D5 v súvislosti s ich diaľkovým prenosom do životného prostredia (LRT). V uvedenej dokumentácii sa konštatuje, že vzhľadom na tendenciu látok D4 a D5 pretrvávať v ovzduší a ich dlhý atmosférický polčas rozpadu majú tieto látky zároveň potenciál diaľkového atmosférického prenosu do vzdialených oblastí.

               Kanadský orgán Health Canada vo svojom skríningovom posúdení z roku 2008
                  2
                dospel k záveru, že na základe modelovania údajov vychádzajúcich z odhadu typickej vzdialenosti prenosu látky D4 je potenciál diaľkového atmosférického prenosu tejto látky vysoký, čím sa potvrdzuje skutočnosť, že látka D4 podlieha atmosférickému prenosu do vzdialených oblastí, ako je Arktída.

               Podľa stanoviska výboru členských štátov sa látka D4 vyskytuje v celej škále organizmov (najmä v rybách a vodných bezstavovcoch, ale aj vtákoch a cicavcoch) a nachádza sa v biote vo vzdialených oblastiach vrátane rýb a vtákov v európskej časti Arktídy.

               Vzhľadom na v súčasnosti dostupné informácie týkajúce sa vlastností PBT a LRT látky D4 a na základe už uvedených štúdií a správ výbor navrhuje konštatovať, že látka D4 spĺňa kritériá stanovené v prílohe D k dohovoru, a preto ju možno považovať za POP.

               Látka D4 je chemická látka vyrábaná vo veľkom objeme, ktorá sa často používa vo výrobkoch pre domácnosť a v autokozmetike. Pokiaľ ide o potenciál diaľkového prenosu tejto chemickej látky do životného prostredia, na zabezpečenie vysokej úrovne ochrany životného prostredia a ľudského zdravia nepostačuje prijatie opatrení na vnútroštátnej úrovni alebo na úrovni Únie, a preto je potrebné konať v širšom medzinárodnom kontexte.

               Do ďalšieho stretnutia VP POP v septembri 2016 je vhodné, aby Komisia v mene Únie predložila sekretariátu štokholmského dohovoru návrh na zaradenie oktametylcyklotetrasiloxánu do prílohy A, B a/alebo C. Ide o pozíciu, ktorá sa má prijať v mene Únie na účely článku 218 ods. 9 ZFEÚ.

               2.KONZULTÁCIE SO ZAINTERESOVANÝMI STRANAMI A POSÚDENIA VPLYVU

               Ak látka D4 bude spĺňať skríningové kritériá podľa prílohy D k dohovoru, všetky strany a pozorovatelia budú požiadaní o poskytnutie informácií, na základe ktorých sa vytvorí rizikový profil uvedenej chemickej látky. Okrem iného pôjde o informácie o výrobe, použití, posúdeniach nebezpečnosti a hodnoteniach rizík. Ak sa na základe rizikového profilu rozhodne o podniknutí ďalšieho kroku a príprave hodnotenie riadenia rizík, všetky strany a pozorovatelia budú požiadaní o predloženie informácií o sociálno-ekonomických aspektoch podľa prílohy F k dohovoru. Cieľom tejto širokej výzvy určenej všetkým stranám a pozorovateľom, ktorá sa týka predloženia informácií, je pripraviť komplexné hodnotenie vplyvu uvedenej chemickej látky na ľudské zdravie a životné prostredie a náležite zohľadniť rôzne možnosti a podmienky, ktorými disponujú jednotlivé strany, pokiaľ ide o riadenie rizík a odstraňovanie.

               Ak VP POP dospeje k záveru, že látka D4 spĺňa skríningové kritériá podľa prílohy D k štokholmskému dohovoru, Komisia začne štúdiu s cieľom zhromaždiť informácie o sociálno-ekonomických vplyvoch prípadného zaradenia látky D4.

               3.PRÁVNE PRVKY NÁVRHU

               Na základe tohto návrhu sa zostaví informačná dokumentácia podľa ustanovení článku 8 ods. 1 a kritérií prílohy D k dohovoru, podľa ktorého sa sekretariátu dohovoru predloží návrh doplniť látku D4 do prílohy A, B a/alebo C k dohovoru.

               2016/0083 (NLE)

               Návrh

               ROZHODNUTIE RADY

               o predložení návrhu na zaradenie dodatočných chemických látok do prílohy A, B a/alebo C k Štokholmskému dohovoru o perzistentných organických látkach v mene Európskej únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 191 ods. 1 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Únia 16. novembra 2004 rozhodnutím Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva ratifikovala Štokholmský dohovor o perzistentných organických látkach (ďalej len „dohovor“)
                  3
               .

               (2)Ako strana dohovoru môže Únia podávať návrhy na zmenu príloh k dohovoru. V prílohe A k dohovoru sa uvádzajú perzistentné organické látky (ďalej len „POP“), ktoré sa majú vylúčiť, kým v prílohe B sa uvádzajú POP, ktoré sa majú obmedziť, a v prílohe C sa uvádzajú POP, v prípade ktorých treba riešiť ich neúmyselnú výrobu.

               (3)Vzhľadom na dostupné vedecké informácie a správy o preskúmaní, ako aj skríningové kritériá stanovené v prílohe D k dohovoru, vykazuje oktametylcyklotetrasiloxán (číslo CAS 556-67-2) vlastnosti typické pre POP.

               (4)Na základe dostupných informácií spĺňa oktametylcyklotetrasiloxán kritériá stanovené v prílohe XIII k nariadeniu Európskeho parlamentu a Rady (ES) č. 1907/2006
                  4
               , a to kritériá „perzistentnej, bioakumulatívnej a toxickej“ (PBT) a „veľmi perzistentnej a veľmi bioakumulatívnej“ (vPvB) látky v životnom prostredí.

               (5)Spojené kráľovstvo pripravilo v zmysle článku 69 ods. 4 nariadenia (ES) č. 1907/2006 dokumentáciu podľa prílohy XV
                  5
                týkajúcu sa obmedzenia oktametylcyklotetrasiloxánu s cieľom riešiť riziko pre životné prostredie, ktoré predstavuje uvedenie tejto látky na trh alebo jej používanie v koncentrácii, ktorá sa rovná alebo je vyššia než 0,1 % hmotnosti, a to vo výrobkoch osobnej hygieny, ktoré sa za bežných podmienok používania zmývajú.

               (6)Oktametylcyklotetrasiloxán je látka s celosvetovým disperzným použitím a jej prítomnosť v životnom prostredí možno zistiť. Pokiaľ ide o potenciál diaľkového prenosu oktametylcyklotetrasiloxánu do životného prostredia, na zabezpečenie vysokej úrovne ochrany životného prostredia a ľudského zdravia nepostačuje prijatie opatrení na vnútroštátnej úrovni alebo na úrovni Únie, a preto je potrebné konať v širšom medzinárodnom kontexte.

               (7)Únia by preto mala predložiť návrh sekretariátu štokholmského dohovoru na zaradenie oktametylcyklotetrasiloxánu do prílohy A, B a/alebo C k dohovoru,

               PRIJALA TOTO ROZHODNUTIE:

               Článok 1

               1. Únia predloží návrh na zaradenie oktametylcyklotetrasiloxánu do prílohy A, B a/alebo C k Štokholmskému dohovoru o perzistentných organických látkach (ďalej len „dohovor“).

               2. Komisia o návrhu v mene Únie informuje sekretariát dohovoru, pričom uvedie všetky informácie požadované podľa prílohy D k dohovoru.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                     http://echa.europa.eu/documents/10162/13641/art77-3c_msc_opinion_on_d4_and_d5_20150422_en.pdf

                  .

                     (2)
                  Environment Canada a Health Canada. Skríningové posúdenie výzvy týkajúcej sa látky oktametylcyklotetrasiloxán (D4) registračné číslo CAS (Chemical Abstracts Service) 556-67-2.November 2008. Pozri: http://www.ec.gc.ca/ese-ees/default.asp?lang=En&n=2481B508-1#a1.

                     (3)
                  Ú. v. EÚ L 209, 31.7.2006, s. 1.

                     (4)
                  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

                     (5)
                  K dispozícii na stránke:

                     http://www.echa.europa.eu/web/guest/restrictions-under-consideration

                     Do navrhovaného rozsahu obmedzenia je zahrnutý aj dekametylcyklopentasiloxán.


               EURÓPSKA KOMISIA
            V Bruseli18. 2. 2016
            COM(2016) 76 final
            2016/0046(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má v mene Európskej únie prijať v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 a 131 a návrh nového predpisu o typovom schvaľovaní nehlučných cestných vozidiel (QRTV)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Európska hospodárska komisia Organizácie Spojených národov (EHK OSN) vypracováva na medzinárodnej úrovni harmonizované požiadavky, ktorých cieľom je odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zabezpečiť, aby takéto vozidlá ponúkali vysokú úroveň bezpečnosti a ochrany životného prostredia.

               V súlade s rozhodnutím Rady 97/836/ES z 27. novembra 1997 Únia pristúpila k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) a v súlade s rozhodnutím Rady 2000/125/ES z 31. januára 2000 týkajúcim sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda), Únia pristúpila k paralelnej dohode.

               Zasadnutia Svetového fóra EHK OSN pre harmonizáciu predpisov o vozidlách (WP.29) sa konajú v každom kalendárnom roku trikrát – v marci, júni a novembri. Na každom zasadnutí sa prijímajú nové predpisy OSN, zmeny existujúcich predpisov OSN alebo globálnych technických predpisov OSN, aby sa zohľadnil technický pokrok. Pred každým zasadnutím WP.29 sa tieto zmeny prijímajú jednou zo šiestich pracovných skupín aktívnych v rámci WP.29.

               Následne sa na zasadnutí WP.29 uskutoční záverečné hlasovanie o prijatí zmien, doplnkov a korigend za predpokladu, že sa dosiahne kvórum a získa súhlas kvalifikovanej väčšiny spomedzi zmluvných strán. EÚ je v rámci WP.29 zmluvnou stranou dvoch dohôd (dohody z roku 1958 a dohody z roku 1998). V rámci postupu sa zakaždým vypracuje rozhodnutie Rady označované ako „mega rozhodnutie“, ktoré obsahuje zoznam predpisov, zmien, doplnkov a korigend a ktoré oprávňuje Komisiu hlasovať v mene Únie na každom zasadnutí WP.29.

               Predkladané rozhodnutie Rady určuje pozíciu Únie pri hlasovaní o predpisoch, zmenách, doplnkoch a korigendách predložených na hlasovanie na marcovom zasadnutí WP.29, ktoré sa uskutoční v dňoch 7. až 11. marca 2016.

               •Súlad s existujúcimi ustanoveniami v danej oblasti politiky

               Tento návrh dopĺňa ciele Únie v oblasti politiky vnútorného trhu, pokiaľ ide o automobilový priemysel, a je s nimi v plnom súlade.

               Systém WP.29 posilňuje medzinárodnú harmonizáciu noriem pre vozidlá. Dohoda z roku 1958 zohráva pri plnení tohto cieľa kľúčovú úlohu, keďže výrobcovia z EÚ sa môžu riadiť spoločným súborom predpisov typového schválenia s vedomím, že ich výrobok bude zmluvnými stranami uznaný za vyhovujúci ich vnútroštátnym právnym predpisom. Vďaka tejto schéme bolo nariadením (ES) č. 661/2009 o všeobecnej bezpečnosti motorových vozidiel zrušených viac ako 50 smerníc EÚ, ktoré boli nahradené zodpovedajúcimi predpismi vypracovanými podľa dohody z roku 1958.

               Podobný prístup sa zvolil pri smernici 2007/46/ES, ktorou sa systémy členských štátov v oblasti typového schvaľovania nahradili postupom typového schvaľovania Únie, pričom sa zriadil zosúladený rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému EÚ týkajúceho sa typového schvaľovania vozidiel buď v podobe požiadaviek na typové schválenie alebo ako alternatíva k právnym predpisom Únie. Od prijatia uvedenej smernice sa v rámci typového schvaľovania EÚ predpisy OSN čoraz viac začleňujú do právnych predpisov Únie.

               •Súlad s ostatnými politikami Únie

               Systém WP.29 súvisí s politikou Únie v oblasti konkurencieschopnosti, na ktorú má táto iniciatíva pozitívny vplyv. Tento návrh je takisto v súlade s politikami Únie v oblasti dopravy a energetiky, ktoré sa náležite zohľadňujú v procese prípravy a prijatia predpisov, na ktoré sa vzťahuje dohoda z roku 1958.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom tohto návrhu je článok 114 v spojení s článkom 218 ods. 9 Zmluvy o fungovaní Európskej únie.

               •Subsidiarita

               Hlasovať za medzinárodné nástroje, akými sú návrhy predpisov OSN, návrhy zmien predpisov OSN a návrhy globálnych technických predpisov, a začleniť ich do systému Únie pre typové schvaľovanie motorových vozidiel, môže len Únia. Takto sa nielen zabráni fragmentácii vnútorného trhu, ale zabezpečia sa aj zhodné normy v oblasti ochrany zdravia a bezpečnosti v celej Únii. Ďalšou výhodou sú úspory z rozsahu: výrobky sa môžu vyrábať pre celý trh Únie a dokonca pre medzinárodný trh bez potreby ich prispôsobenia na získanie vnútroštátneho typového schválenia v každom jednom členskom štáte.

               Z tohto dôvodu je tento návrh v súlade so zásadou subsidiarity.

               •Primeranosť

                  Toto rozhodnutie Rady oprávňuje Komisiu hlasovať v mene Únie a je primeraným nástrojom v súlade s článkom 5 ods. 1 rozhodnutia Rady 97/836/ES na stanovenie jednotnej pozície EÚ v EHK OSN, pokiaľ ide o hlasovanie o pracovných dokumentoch navrhnutých v programe zasadnutia WP.29. Tento návrh je v súlade so zásadou proporcionality, pretože neprekračuje rámec toho, čo je nevyhnutné na dosiahnutie cieľa, ktorým je zabezpečiť riadne fungovanie vnútorného trhu a zároveň vysokú úroveň bezpečnosti a ochrany verejnosti.

               •Výber nástrojov

               V článku 218 ods. 9 ZFEÚ sa vyžaduje, aby bola pozícia, ktorá sa má v mene Únie prijať v orgáne zriadenom na základe medzinárodnej dohody, prijatá rozhodnutím Rady.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

               Neuplatňuje sa.

               •Konzultácie so zainteresovanými stranami

               Neuplatňuje sa.

               •Získavanie a využívanie expertízy

               Externá expertíza nie je v prípade tohto návrhu relevantná. Preskúmal ho však technický výbor pre motorové vozidlá.

               •Posúdenie vplyvu

               Tento návrh nemôže byť predmetom posúdenia vplyvu, keďže nie je legislatívnej povahy a nie sú dostupné žiadne alternatívne politické možnosti.

               •Vhodnosť právnych predpisov a ich zjednodušenie

               Iniciatíva nemá negatívne dôsledky, pokiaľ ide o administratívnu záťaž, keďže odkazmi na zmeny pripojenými k mega rozhodnutiu sa pre podniky vrátane MSP nezavedú nové ohlasovacie alebo iné administratívne povinnosti. Cieľom je naopak administratívnu záťaž znížiť, keďže uplatňovanie celosvetovo harmonizovaných požiadaviek umožňuje výrobcom predkladať dokumentáciu o schválení systémov a komponentov z krajín, ktoré sú zmluvnými stranami dohody z roku 1958, nielen v EÚ, ale aj na vývozných trhoch mimo EÚ.

               Návrh má veľmi pozitívny vplyv na konkurencieschopnosť automobilového priemyslu EÚ a medzinárodný obchod. Uznáva sa, že prijatie medzinárodne harmonizovaných predpisov o vozidlách obchodnými partnermi EÚ je najlepším spôsobom, ako odstrániť necolné prekážky obchodu a otvoriť trh alebo rozšíriť prístup naň pre podniky pôsobiace v automobilovom priemysle v EÚ.

               •Základné práva

               Návrh nemá žiadne dôsledky na ochranu základných práv.

               4.VPLYV NA ROZPOČET

               Táto iniciatíva nemá vplyv na rozpočet.

               5.OSTATNÉ PRVKY

               •Plány vykonávania a monitorovanie, hodnotenie a predkladanie správ

               Neuplatňuje sa.

               •Vysvetľujúce dokumenty (v prípade smerníc)

               Neuplatňuje sa.

               •Podrobné vysvetlenie konkrétnych ustanovení návrhu

               V návrhu sa stanovuje pozícia Únie pri hlasovaní o zmenách predpisov OSN č. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 a 131 a o novom predpise OSN o typovom schvaľovaní nehlučných cestných vozidiel (QRTV).

               2016/0046 (NLE)

               Návrh

               ROZHODNUTIE RADY,

               ktorým sa stanovuje pozícia, ktorá sa má v mene Európskej únie prijať v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 a 131 a návrh nového predpisu o typovom schvaľovaní nehlučných cestných vozidiel (QRTV)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,

               so zreteľom na návrh Európskej komisie,

               keďže:

               (1)V súlade s rozhodnutím Rady 97/836/ES
                  1
                pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenia a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (ďalej len „revidovaná dohoda z roku 1958“).

               (2)V súlade s rozhodnutím Rady 2000/125/ES
                  2
                Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesových vozidlách (ďalej len „paralelná dohoda“).

               (3)Smernicou Európskeho parlamentu a Rady 2007/46/ES
                  3
                sa systémy členských štátov v oblasti typového schvaľovania nahradili postupom typového schvaľovania Únie, pričom sa zriadil zosúladený rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému EÚ týkajúceho sa typového schvaľovania vozidiel buď v podobe požiadaviek na typové schválenie alebo ako alternatíva k právnym predpisom Únie. Od prijatia uvedenej smernice sa v rámci typového schvaľovania EÚ predpisy OSN čoraz viac začleňujú do právnych predpisov Únie.

               (4)Na základe skúseností a technického rozvoja sa požiadavky, ktoré sa týkajú určitých prvkov alebo charakteristík, na ktoré sa vzťahujú predpisy OSN č. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 a 131, musia prispôsobiť technickému pokroku.

               (5)Aby sa mohli stanoviť jednotné predpisy o typovom schvaľovaní tichých cestných vozidiel (QRTV) so zreteľom na ich zníženú počuteľnosť, mal by sa prijať nový predpis OSN o nehlučných cestných vozidlách.

               (6)Je preto potrebné stanoviť pozíciu, ktorá sa má prijať v mene Únie v administratívnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie uvedených predpisov OSN,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v správnom výbore revidovanej dohody z roku 1958 a vo výkonnom výbore paralelnej dohody v období od 7. do 11. marca 2016, je hlasovať za návrhy uvedené v prílohe k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a časti, ktoré môžu byť namontované a/alebo použité na kolesových vozidlách, a podmienok vzájomného uznávania udelených schválení na základe týchto predpisov (Revidovaná dohoda z roku 1958) ( Ú. v. ES L 346, 17.12.1997, s. 78).

                     (2)
                  Rozhodnutie Rady 2000/125/ES z 31. januára 2000 týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

                     (3)
                  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).

    ---documentbreak---

               EURÓPSKA KOMISIA
            V Bruseli18. 2. 2016
            COM(2016) 76 final
            PRÍLOHA
            k
            návrhu rozhodnutia Rady,
            ktorým sa stanovuje pozícia, ktorá sa má v mene Európskej únie prijať v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 10, 34, 41, 46, 48, 50, 51, 53, 55, 60, 73, 83, 94, 107, 110, 113, 118, 125, 128, 130 a 131 a návrh nového predpisu o typovom schvaľovaní nehlučných cestných vozidiel (QRTV)

               PRÍLOHA

                        Predpis č.

                        Bod programu rokovania

                        Názov bodu programu rokovania

                        Referenčný dokument

                        10

                        4.9.1.

                        Návrh dodatku 1 k sérii zmien 05 k predpisu č. 10 [elektromagnetická kompatibilita (EMC)]

                        ECE/TRANS/WP.29/2016/16

                        10

                        4.9.2.

                        Návrh dodatku 3 k sérii zmien 04 k predpisu č. 10 [elektromagnetická kompatibilita (EMC)]

                        ECE/TRANS/WP.29/2016/17

                        34

                        4.8.1.

                        Návrh dodatku 1 k sérii zmien 03 predpisu č. 34 (ochrana proti nebezpečenstvu požiaru)

                        ECE/TRANS/WP.29/2016/8

                        41

                        4.6.1.

                        Návrh dodatku 4 k sérii zmien 04 k predpisu č. 41 (emisie hluku motocyklov)

                        ECE/TRANS/WP.29/2016/3

                        46

                        4.8.2.

                        Návrh dodatku 3 k sérii zmien 04 k predpisu č. 46 (zariadenia na nepriamy výhľad)

                        ECE/TRANS/WP.29/2016/9

                        48

                        4.9.3.

                        Návrh dodatku 7 k sérii zmien 06 k predpisu č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2016/18

                        48

                        4.9.4.

                        Návrh dodatku 9 k sérii zmien 05 k predpisu č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2016/19

                        48

                        4.9.5.

                        Návrh dodatku 16 k sérii zmien 04 k predpisu č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2016/20

                        50

                        4.9.6.

                        Návrh dodatku 18 k pôvodnej sérii zmien k predpisu č. 50 (obrysové, brzdové, smerové svietidlá pre mopedy a motocykle)

                        ECE/TRANS/WP.29/2016/21

                        51

                        4.6.2.

                        Návrh dodatku 1 k sérii zmien 03 k predpisu č. 51 (hlučnosť vozidiel kategórie M a N)

                        ECE/TRANS/WP.29/2016/4

                        53

                        4.9.7.

                        Návrh dodatku 18 k sérii zmien 01 predpisu č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/2016/22

                        53

                        4.9.8.

                        Návrh série zmien 02 k predpisu č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/2016/23

                        55

                        4.7.1.

                        Návrh dodatku 5 k sérii zmien 01 k predpisu č. 55 (mechanické spojovacie zariadenia)

                        ECE/TRANS/WP.29/2016/5

                        60

                        4.15.1.

                        Návrh dodatku 5 k predpisu č. 60 (identifikácia ovládačov, kontroliek a indikátorov pre mopedy/motocykle)

                        ECE/TRANS/WP.29/2016/27

                        73

                        4.12.1.

                        Návrh na korigendum 1 (iba francúzske znenie) k sérii zmien 01 k predpisu č. 73 (bočné ochranné zariadenia)

                        ECE/TRANS/WP.29/2016/31

                        83

                        4.15.2.

                        Návrh dodatku 2 k sérii zmien 07 k predpisu č. 83 (emisie vozidiel kategórie M1 a N1)

                        ECE/TRANS/WP.29/2016/28

                        94

                        4.11.1.

                        Návrh na korigendum 3 (iba ruské znenie) k sérii zmien 01 k predpisu č. 94 (ochrana pri čelnom náraze)

                        ECE/TRANS/WP.29/2016/32

                        107

                        4.8.3.

                        Návrh dodatku 5 k sérii zmien 05 k predpisu č. 107 (všeobecná konštrukcia autobusov a autokarov)

                        ECE/TRANS/WP.29/2016/10

                        107

                        4.8.4.

                        Návrh dodatku 5 k sérii zmien 06 k predpisu č. 107 (všeobecná konštrukcia autobusov a autokarov)

                        ECE/TRANS/WP.29/2016/11

                        107

                        4.8.5.

                        Návrh týkajúci sa návrhu série zmien 07 k predpisu č. 107 (všeobecná konštrukcia autobusov a autokarov)

                        ECE/TRANS/WP.29/2016/12

                        110

                        4.8.6.

                        Návrh série zmien 02 k predpisu č. 110 (vozidlá s pohonom na CNG a LNG)

                        ECE/TRANS/WP.29/2016/13

                        113

                        4.9.9.

                        Návrh dodatku 6 k sérii zmien 01 k predpisu č. 113 (svetlomety vyžarujúce symetrické stretávacie svetlo)

                        ECE/TRANS/WP.29/2016/24

                        118

                        4.8.7.

                        Návrh dodatku 2 k sérii zmien 02 k predpisu č. 118 (horľavosť materiálov)

                        ECE/TRANS/WP.29/2016/14

                        125

                        4.8.8.

                        Návrh dodatku 1 k sérii zmien 01 k predpisu č. 125 (výhľad vodiča dopredu)

                        ECE/TRANS/WP.29/2016/15

                        128

                        4.9.10.

                        Návrh dodatku 5 k pôvodnej sérii zmien k predpisu č. 128 [svietidlá so svetelnými emisnými diódami (LED)]

                        ECE/TRANS/WP.29/2016/25

                        130

                        4.7.2.

                        Návrh dodatku 1 k predpisu č. 130 [systém výstrahy pred vybočením z jazdného pruhu (SVVJP)]

                        ECE/TRANS/WP.29/2016/6

                        131

                        4.7.3.

                        Návrh dodatku 2 k sérii zmien 01 k predpisu č. 131 [zdokonalené systémy núdzového brzdenia (AEBS)]

                        ECE/TRANS/WP.29/2016/7

                        4.13.1.

                        Návrh nového predpisu o schvaľovaní nehlučných cestných vozidiel (QRTV)

                        ECE/TRANS/WP.29/2016/26


Dôležité právne oznámenie

|

52006PC0815

Návrh rozhodnutie Rady o usmerneniach pre politiky zamestnanosti členských štátov  /* KOM/2006/0815 v konečnom znení - CNS 2006/0271 */

	[pic] | KOMISIA EURÓPSKYCH SPOLOČENSTIEV |Brusel, 12.12.2006KOM(2006) 815 v konečnom znení2006/0271 (CNS)NávrhROZHODNUTIE RADYo usmerneniach pre politiky zamestnanosti členských štátov(predložená Komisiou)DÔVODOVÁ SPRÁVANová Lisabonská stratégia účinná od roku 2005 je založená na novom cykle riadenia s integrovaným súborom usmernení, ktorý zostáva v platnosti až do roku 2008. Na základe integrovaných usmernení, ktoré zahŕňajú hospodársku, sociálnu a environmentálnu dimenziu, členské štáty vypracovali svoje národné reformné programy (NRP), v ktorých sa stanovuje ich trojročná stratégia na plnenie cieľov rastu a zamestnanosti.Hodnotenie národných reformných programov zo strany Komisie je stanovené vo výročnej správe o pokroku a v sprievodnom návrhu spoločnej správy o zamestnanosti, ktoré budú prijaté v súlade s postupom podľa článku 128 ods. 1 zmluvy. V hodnotení sa potvrdzuje, že zamestnanosť rastie a nezamestnanosť klesá. Rast produktivity a kvalita pracovných miest však nedosahujú úroveň európskych potrieb. Schopnosť európskych trhov práce reagovať na výzvy, ktoré prináša globalizácia a starnutie sú naďalej rozhodujúcimi otázkami. Okrem toho v analýze NRP sa pri každej z troch priorít európskej stratégie zamestnanosti poukazuje na tieto kľúčové otázky:-  Na zvýšenie atraktívnosti zamestnanosti a udržanie väčšieho počtu ľudí v nej sa vzťahuje najrozsiahlejšia implementácia politiky. Viac pozornosti sa venovalo integrovanému celoživotnému prístupu k práci, ale politiky pre mladých ľudí, ženy a starších pracovníkov sa naďalej posudzujú osobitne.-  Správy o implementácii poukazujú na najslabšiu implementáciu politiky v oblasti zlepšovania adaptability pracovníkov a podnikov. Je potrebný komplexnejší prístup, lepšia kombinácia flexibility a istoty. Pozornosť sa venuje ich integrovanému prístupu, ale treba rozvíjať aj škálu politiky zameranej na väčšiu flexiistotu vo všetkých členských štátoch.-  Určitý dôraz sa kladie na štrukturálne reformy systémov vzdelávania a odbornej prípravy a na ich prepojenie s trhom práce. V mnohých členských štátoch je však naďalej potrebné stanoviť koherentné a komplexné stratégie. Iniciatíva zameraná na odbornú prípravu sa stále v prevažnej miere sústreďuje na mladých ľudí a účasť ľudí vo veku nad 45 rokov na celoživotnom vzdelávaní je naďalej znepokojujúco nízka.Tieto závery potvrdzujú politiky a reformný program vyjadrený v súčasných usmerneniach zamestnanosti. Z procesných dôvodov stanovených v článku 128 ods. 2 sa musí ich platnosť na rok 2007 potvrdiť rozhodnutím Rady, po konzultácii s EP, Výborom regiónov, Hospodárskym a sociálnym výborom a Výborom pre zamestnanosť.2006/0271 (CNS)NávrhROZHODNUTIE RADYo usmerneniach pre politiky zamestnanosti členských štátovRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 128 ods. 2,so zreteľom na návrh Komisie[1],so zreteľom na stanovisko Európskeho parlamentu[2],so zreteľom na stanovisko Európskeho hospodárskeho a sociálneho výboru[3],po konzultácii s Výborom regiónov,so zreteľom na stanovisko Výboru pre zamestnanosť,keďže:(1) V reforme Lisabonskej stratégie z roku 2005 sa kladie dôraz na rast a zamestnanosť. Usmernenia zamestnanosti európskej stratégie zamestnanosti a všeobecné usmernenia pre hospodárske politiky boli prijaté ako integrovaný súbor[4], v rámci ktorého má európska stratégia zamestnanosti vedúcu úlohu pri implementácii cieľov Lisabonskej stratégie v oblasti zamestnanosti a trhu práce.(2) Únia musí zmobilizovať všetky vhodné zdroje členských štátov a Spoločenstva – vrátane kohéznej politiky – v troch dimenziách Lisabonskej stratégie (hospodárskej, sociálnej a environmentálnej), aby lepšie využila ich synergiu vo všeobecnom kontexte trvalo udržateľného rozvoja[5].(3) Usmernenia zamestnanosti a všeobecné usmernenia pre hospodárske politiky by sa mali v plnej miere prehodnocovať iba každé tri roky, zatiaľ čo v priebežných rokoch do roku 2008 by ich aktualizácia mala byť naďalej obmedzená s cieľom zabezpečiť stupeň stability, ktorý je nevyhnutný na efektívnu implementáciu.(4) Preskúmanie národných reformných programov členských štátov obsiahnuté vo výročnej správe Komisie o pokroku a v spoločnej správe o zamestnanosti poukazuje na to, že členské štáty by mali naďalej vyvíjať maximálne úsilie na riešenie úloh v prioritných oblastiach, akými sú-  zvýšenie atraktívnosti zamestnanosti a udržanie väčšieho počtu ľudí v nej, zvýšenie počtu pracovných síl na trhu práce a modernizácia systémov sociálnej ochrany,-  zlepšenie adaptability pracovníkov a podnikov a-  zvýšenie investícií do ľudského kapitálu prostredníctvom lepšieho vzdelávania a lepších zručností.(5) Európska rada na svojom zasadaní 23. a 24. marca 2006 zdôraznila ústrednú úlohu politík zamestnanosti v rámci lisabonskej agendy a potrebu zvýšiť ponuku pracovných príležitostí v prioritných kategóriách v rámci celoživotného prístupu. V tejto súvislosti Európska rada schválila Európsky pakt pre rodovú rovnosť, ktorým by sa mal zdôrazniť prístup uplatňovania rodového hľadiska a ktorý by mal byť podnetom na všeobecné zlepšenie perspektív a príležitostí žien.(6) Odstránením prekážok mobility pracovníkov, ako sa uvádza v zmluvách, vrátane zmlúv o pristúpení, by sa malo posilniť fungovanie vnútorného trhu a potenciál rastu a zamestnanosti.(7) Na základe preskúmania národných reformných plánov zo strany Komisie, ako aj na základe záverov Rady, by sa pozornosť mala teraz sústrediť na efektívnu a včasnú implementáciu a osobitná pozornosť by sa mala venovať schváleným kvantitatívnym cieľom, ako sú uvedené v usmerneniach na roky 2005 – 2008 a v súlade so závermi Európskej rady.(8) Členské štáty by pri programovaní využitia finančnej pomoci Spoločenstva, najmä pomoci z Európskeho sociálneho fondu, mali zohľadniť usmernenia zamestnanosti.(9) So zreteľom na integrovanú povahu súboru usmernení by členské štáty mali v plnej miere implementovať všeobecné usmernenia pre hospodárske politiky,PRIJALA TOTO ROZHODNUTIE:Článok 1Usmernenia pre politiky zamestnanosti členských štátov, ako sú stanovené v prílohe k rozhodnutiu Rady 2005/600/ES z 12. júla 2005 o usmerneniach politík zamestnanosti členských štátov, sú v roku 2007 naďalej platné a členské štáty ich zohľadňujú vo svojich politikách zamestnanosti .Článok 2Toto rozhodnutie je určené členským štátom.V Bruseli […]Za Radupredseda[…] [1] Ú. v. EÚ C, , s. .[2] Ú. v. EÚ C, , s. .[3] Ú. v. EÚ C, , s. .[4] Ú. v. EÚ L 205, 6.8.2005 s. 21 (Usmernenia politík zamestnanosti členských štátov) a p. 28 (Všeobecné usmernenia pre hospodárske politiky)[5] Pozri Ú. v. EÚ L 205, 6.8.2005 (Usmernenia politík zamestnanosti členských štátov), odôvodnenie 4.


Dôležité právne oznámenie

|

52004PC0810

Návrh rozhodnutia Rady o dôsledkoch pristúpenia Českej republiky a Poľska pre účasť Európskeho spoločenstva na Dohovore o Medzinárodnej komisii na ochranu rieky Odry pred znečistením a na Dohovore o Medzinárodnej komisii na ochranu rieky Labe  /* KOM/2004/0810 v konečnom znení */

	Brusel, 16.12.2004KOM(2004) 810 v konečnom zneníNávrhROZHODNUTIA RADYo dôsledkoch pristúpenia Českej republiky a Poľska pre účasť Európskeho spoločenstva na Dohovore o Medzinárodnej komisii na ochranu rieky Odry pred znečistením a na Dohovore o Medzinárodnej komisii na ochranu rieky Labe(predložená Komisiou)ODÔVODNENIEPo pristúpení nových členských štátov 1. mája 2004 sa situácia povodí cezhraničných riek, o ktoré sa členské štáty EÚ delia s tretími krajinami, zmenila v dvoch smeroch.Jedným dôsledkom posunutia hraníc EÚ smerom na východ je, že teraz bude potrebné vysporiadať vzťahy s našimi novými susedmi, pokiaľ ide o cezhraničné rieky. Toto si vyžiada preskúmať uskutočniteľnosť a spôsoby prípadnej účasti Európskeho spoločenstva v existujúcich alebo nových medzinárodných dohodách o cezhraničných riekach a vodných tokoch vo Východnej Európe.Ďalší priamy dôsledok rozširovania je, že situácia sa pre tie medzinárodné rieky, ktoré sa úplne nachádzajú na výsostnom území EÚ, zásadne zmenila. V tejto situácii je aj povodie riek Odra a Labe.Európske spoločenstvo je zmluvnou stranou Dohovoru o Medzinárodnej komisii na ochranu rieky Odry pred znečistením[1] a Dohovoru o Medzinárodnej komisii na ochranu rieky Labe[2] (ďalej len „Dohovory o Odre a Labe“).V oboch prípadoch bola účasť Spoločenstva potrebná, lebo dohovory boli uzatvorené s tretími krajinami a týkali sa politiky životného prostredia ES. Väzby s právom Spoločenstva sú obzvlášť blízke a tieto dva dohovory sú všeobecne uznávané ako dôležitý nastroj na dosiahnutie cieľov stanovených v novej rámcovej smernici o vode (WFD) v Poľsku a v Českej republike v súvislosti s prístupovým procesom týchto krajín k EÚ.Od dátumu pristúpenia Poľska a Českej republiky sú všetky zmluvné strany Dohovoru o Odre a Labe zároveň členskými krajinami EÚ. Z hľadiska zásadnej zmeny okolností toto rozhodnutie ukončuje právny vzťah medzi Európskym spoločenstvom a týmito dvomi dohovormi.Rozširovanie Európskej únie má vplyv na radikálnu transformáciu právnych vzťahov medzi zmluvnými stranami dohovoru. Od pristúpenia existuje možnosť dosiahnuť zásadné politické ciele prostredníctvom opatrení, ktoré sú stanovené v interných právnych predpisoch Spoločenstva. Vzťahy s Poľskom a Českou republikou ohľadne integrovaného vodného hospodárstva v povodiach Odry a Labe sú v súlade s acquis ES a zvlášť s rámcovou smernicou o vodách.V tejto súvislosti sa pripomína, že rámcová smernica o vodách už obsahuje ustanovenie, na základe ktorého zúčastnené členské štáty v medzinárodných oblastiach povodia spoločne zabezpečia koordináciu a použijú existujúce štruktúry, ktoré pramenia z medzinárodných dohôd (článok 3 ods. 3).Takto je to už v rôznych dohodách medzi členskými štátmi, ktorých výsostným územím prechádzajú medzinárodné rieky (napr. dohody týkajúce sa riek Schelde alebo Meuse). Súčasný pozorovateľský štatút počíta s primeranou spoluprácou a uľahčuje politickú súdržnosť. Keďže Spoločenstvo nie je zmluvnou stranou týchto dohôd medzi členskými štátmi, pretože do nich nie sú zapojené tretie krajiny a podľa článku 300 Zmluvy o ES teda nejde o oblasť vonkajších právomocí Spoločenstva. To isté by malo platiť pre prípad Odry a Labe po pristúpení Poľska a Českej republiky.Z tohto dôvodu, vzhľadom na podstatnú zmenu v právnych vzťahoch medzi zmluvnými stranami v dôsledku pristúpenia, Spoločenstvo viac nemôže byť členskou stranou týchto dvoch dohovorov.NávrhROZHODNUTIA RADYo dôsledkoch pristúpenia Českej republiky a Poľska pre účasť Európskeho spoločenstva na Dohovore o Medzinárodnej komisii na ochranu rieky Odry pred znečistením a na Dohovore o Medzinárodnej komisii na ochranu rieky LabeRADA EURÓPSKEJ ÚNIE,So zreteľom na Zmluvu o založení Európskeho spoločenstva,So zreteľom na Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a na zmeny a doplnenia zmlúv, na ktorých je založená Európska únia (ďalej len „Akt o pristúpení“)[3] , najmä na jeho článok 57,so zreteľom na návrh Komisie[4],Keďže:Účasť Európskeho spoločenstva na Dohovore o Medzinárodnej komisii na ochranu rieky Odry pred znečistením[5], ako aj na Dohovore o Medzinárodnej komisii na ochranu rieky Labe[6] (ďalej len „Dohovory o Odre a Labe“) bola potrebná, lebo tieto dohovory boli uzatvorené s tretími štátmi a zaoberali sa problémami environmentálnej politiky ES.Od 1. mája 2004 po pristúpení Poľska a Českej republiky do Európskej únie, všetky zmluvné strany sú členskými štátmi Európskej únie. A preto už nie je dôvod na súhlas s tým , aby Spoločenstvo bolo týmito dohovormi viazané.Od tohto momentu už nie je účasť Spoločenstva nutná, ani odôvodnená.Rozširovanie Európskej únie má vplyv na radikálnu transformáciu právnych vzťahov medzi stranami. Od pristúpenia je možné dosiahnuť zásadné strategické ciele prostredníctvom opatrení, ktoré sú stanovené v interných právnych predpisoch Spoločenstva.Akt o pristúpení neobsahuje žiadne špecifické ustanovenie o takejto situácii, a preto je potrebné prijať potrebné opatrenia podľa článku 57 Aktu o pristúpení, ktoré umožňuje nápravu takýchto opomenutí.Bolo by potrebné ujasniť si, že Spoločenstvo s účinkom odo dňa pristúpenia už viac nie je zmluvnou stranou dohovoru, z čoho vyplýva potreba určitých prechodných opatrení.PRIJALA TOTO ROZHODNUTIE:Článok 11. Európske spoločenstvo nie je s platnosťou od 1. mája 2004 zmluvnou stranou Dohovoru o Medzinárodnej komisii na ochranu rieky Odry pred znečistením a Dohovoru o Medzinárodnej komisii na ochranu rieky Labe.2. Ak to bude potrebné, Komisia sa dohodne s tromi zúčastnenými členskými štátmi na riešeniach dočasných problémov, ktoré môžu nastať z dôvodu ukončenia účasti Spoločenstva na dohovoroch.Článok 2Toto rozhodnutie je adresované Českej republike, Spolkovej republike Nemecko a Poľsku.V Bruseli .....2004Za Radupredseda [1] Rozhodnutie Rady 1999/257 z 29. marca 1999, Ú. v. ES L100/20 z 15.4.1999.[2] Rozhodnutie Rady 91/598/EHS z 18. novembra 1991, Ú. v. ES L321/24 z 23.11.1991.[3] Ú. v. ES L 236 z 23.9.2003[4] Ú. v. EÚ C […], […], s. […].[5] Rozhodnutie komisie 1999/257 z 29. marca 1999, Ú. v. ES L100/20 z 15.4.1999[6] Rozhodnutie Rady 91/598/EEC z 18. novembra 1991, Ú. v. ES L321/24 z 23.11.1991


Dôležité právne oznámenie

|

52005PC0396

Návrh rozhodnutia Rady o dočasnom zákaze uvádzania osiva hybridov geneticky modifikovanej kukurice línie MON 810 zapísaných v spoločnom katalógu odrôd poľnohospodárskych rastlinných druhov na trh v Grécku, podľa smernice 2002/53/ES  /* KOM/2005/0396 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 29.08.2005KOM(2005) 396 v konečnom zneníNávrhROZHODNUTIA RADYo dočasnom zákaze uvádzania osiva hybridov geneticky modifikovanej kukurice línie MON 810 zapísaných v spoločnom katalógu odrôd poľnohospodárskych rastlinných druhov na trh v Grécku, podľa smernice 2002/53/ES(PREDLOžENÁ KOMISIOU)ODÔVODNENIEPripojený návrh rozhodnutia Rady sa týka dočasného zákazu uvádzania osiva hybridov geneticky modifikovanej kukurice línie MON 810 na trh v Grécku, zapísaných v spoločnom katalógu odrôd poľnohospodárskych rastlinných druhov podľa smernice 2002/53/ES.V súlade s článkom 17 smernice 2002/53/ES uverejnila Komisia 17. septembra 2004 v sérii C Úradného vestníka Európskej únie zoznam sedemnástich geneticky modifikovaných odrôd kukurice získaných z geneticky modifikovaného organizmu línie MON 810 v 13. dodatku k 22. úplnému vydaniu spoločného katalógu odrôd poľnohospodárskych rastlín.Grécke úrady oznámili Komisii 7. apríla 2005 ministerský výnos, ktorý zakazuje počas vegetačných období v rokoch 2005 a 2006 uvádzanie osiva sedemnástich vyššie uvedených odrôd na trh a požiadali Komisiu o povolenie takéhoto vnútroštátneho opatrenia v súlade s článkom 18 smernice 2002/53/ES.Na základe faktov, ktoré poskytlo Grécko na podporu svojej žiadosti sa zdá, že žiadne z ustanovení článku 18 uvedenej smernice sa nevzťahuje na prípad takéhoto zákazu a preto žiadne povolenie na takýto zákaz nemohlo byť udelené.Na základe týchto skutočností bol 20. júla 2005 Stálemu výboru pre osivá a rastlinný množiteľský materiál pre poľnohospodárstvo, záhradníctvo a lesníctvo predložený návrh rozhodnutia Komisie na hlasovanie, ktorým sa stanovuje, že Helénska republika nie je oprávnená zakázať uvádzanie vyššie uvedeného osiva na trh. Za návrh hlasovalo 11 členských štátov (162 hlasov), proti 9 (109 hlasov) a zdržali sa hlasovania 4 členské štáty (47 hlasov). Jeden členský štát nebol zastúpený.Výbor neposkytol žiadne stanovisko. V dôsledku toho sa podľa článku 23 ods. 3 smernice Rady č. 2002/53/ES a v súlade s článkom 5 rozhodnutia Rady 1999/468/ES od Komisie vyžaduje, aby Rade predložila návrh týkajúci sa opatrení, ktoré sa majú prijať (pričom Rada má tri mesiace na to, aby rozhodla kvalifikovanou väčšinou) a informovala Európsky parlament.NávrhROZHODNUTIA RADYo dočasnom zákaze uvádzania osiva hybridov geneticky modifikovanej kukurice línie MON 810 zapísaných v spoločnom katalógu odrôd poľnohospodárskych rastlinných druhov na trh v Grécku, podľa smernice 2002/53/ESRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov[1], najmä na jej článok 18,so zreteľom na návrh Komisie,keďže:(1) V súlade s článkom 17 smernice 2002/53/ES uverejnila Komisia 17. septembra 2004 v sérii C Úradného vestníka Európskych spoločenstiev zoznam sedemnástich geneticky modifikovaných odrôd kukurice získaných z geneticky modifikovaného organizmu línie MON 810 v 13. dodatku k 22. úplnému vydaniu spoločného katalógu odrôd poľnohospodárskych rastlín[2].(2) V zmysle článku 16 ods.1 členské štáty zabezpečujú, aby s účinnosťou od uverejnenia uvedeného v článku 17 osivo registrované v súlade s touto smernicou alebo v súlade so zásadami, ktoré zodpovedajú zásadám tejto smernice, nebolo predmetom nijakých obchodných obmedzení súvisiacich s odrodou.(3) Geneticky modifikované odrody môžu byť podľa článku 7 ods.4 uvedenej smernice zaradené do národného katalógu, len ak je povelené ich uvádzanie na trh v súlade so smernicou 90/220/EHS, ktorá určuje posúdenie rizík geneticky modifikovaných organizmov pre ľudské zdravie a životné prostredie.(4) Rozhodnutím Komisie 98/294/ES z 22. apríla 1998 o uvedení geneticky modifikovanej kukurice ( Zea mays L. línia MON 810) na trh podľa smernice Rady 90/220/EHS[3] sa rozhodlo, že by sa malo súhlasiť s uvedením tohto výrobku na trh. Francúzske orgány 3. augusta 1998 súhlasili s uvedením tohto výrobku na trh.(5) Grécke úrady oznámili Komisii 7. apríla 2005 ministerský výnos č. 243267 z 3. 3. 2005, ktorý zakazuje počas vegetačných období v rokoch 2005 a 2006 uvádzanie osiva sedemnástich vyššie uvedených odrôd na trh a požiadali Komisiu o povolenie takéhoto vnútroštátneho opatrenia v súlade s článkom 18 smernice 2002/53/ES.(6) V článku 18 smernice 2002/53/ES sa ustanovuje, že pestovanie odrody zahrnutej v spoločnom katalógu odrôd by mohlo byť v niektorom členskom štáte škodlivé z hľadiska negatívneho ovplyvnenia zdravotného stavu iných odrôd alebo druhov alebo predstavuje riziko pre životné prostredie alebo ľudské zdravie, tento členský štát môže na požiadanie dostať oprávnenie na zákaz obchodovania s takýmto osivom na celom alebo na časti svojho územia. V prípade, že existuje nebezpečenstvo šírenia škodlivých organizmov alebo hrozba pre ľudské zdravie alebo životné prostredie, príslušný členský štát môže vydať taký zákaz ihneď po podaní žiadosti do času, kým sa prijme konečné rozhodnutie.(7) Grécke úrady v oznámení vysvetlili, že zákaz je potrebný, pretože pestovanie geneticky modifikovaných odrôd môže mať nepriaznivé účinky na životné prostredie na vidieku. Grécko neposkytlo žiadne informácie, ktoré by podporili takýto zákaz a mohli sa postúpiť Európskemu úradu pre bezpečnosť potravín na posúdenie rizík týchto geneticky modifikovaných odrôd pre ľudské zdravie a životné prostredie. Komisia sa 4. mája 2005 písomne obrátila na grécke úrady so žiadosťou o objasnenie najmä možných účinkov obchodovania s týmto geneticky modifikovaným osivom na životné prostredie na vidieku. V zmysle odpovede gréckych úradov z 12. mája 2005 nepriaznivé účinky spôsobené osivom sedemnástich geneticky modifikovaných odrôd na životnom prostredí na vidieku majú ekonomickú povahu a netýkajú sa životného prostredia ako celku ani ľudského zdravia. V tejto súvislosti grécke úrady v odpovedi tiež uvádzajú, že pri uplatňovaní právnych predpisov Spoločenstva týkajúcich sa posúdenia rizík na životné prostredie bola línia MON 810 posúdená z hľadiska možných účinkov na životné prostredie a ľudské zdravie ako bezpečná.(8) Na tomto základe sa žiadne z ustanovení článku 18 smernice 2002/53/ES nevzťahuje na prípad zákazu pestovania týchto odrôd gréckymi úradmi a preto žiadne povolenie na takýto zákaz nemohlo byť udelené.(9) Stály výbor pre osivá a rastlinný množiteľský materiál pre poľnohospodárstvo, záhradníctvo a lesníctvo neposkytol stanovisko v lehote stanovenej jeho predsedom. Opatrenia, ktoré sa predpokladajú v tomto rozhodnutí musí preto na základe článku 18 smernice 2002/53/ES prijať Rada.PRIJALA TOTO ROZHODNUTIE:Článok 1Helénska republika nie je oprávnená zakázať uvádzanie osiva hybridov geneticky modifikovanej kukurice línie MON 810 zapísaných v spoločnom katalógu odrôd na trh.Článok 2Helénska republika prijme opatrenia potrebné na dosiahnutie súladu s týmto rozhodnutím najneskôr do 20 dní od tohto oznámenia.Článok 3Toto rozhodnutie je určené Helénskej republike.V Bruseliza Radupredseda [1] Ú. v. ES L 193, 20.7.2002, s. 1, smernica zmenená a doplnená nariadením Európskeho parlamentu a Rady (ES) č. 1829/2003 (Ú. v. EÚ L 268, 18.10.2003, s. 1).[2] Ú. v. EÚ C 232 A, 17.9.2004, s. 1.[3] Ú. v. ES L 131, 5.5.1998, s. 32.